钦定古今图书集成/明伦汇编/氏族典/第107卷 > 《廖用贤尚友录》 > 梅国祯
## 钦定古今图书集成/明伦汇编/氏族典/第107卷 > 《廖用贤尚友录》 > 梅国祯

按《明外史魏学曾传》：“梅国祯，字克生，麻城人。少雄杰
自喜，善骑射。举万历十一年进士，除固安知县，擢御
史。会哱拜反，学曾师久无功。时宁远伯李成梁方被
论，廷议欲遣为大将，未敢决，国祯独疏保之。乃遣成
梁子如松为提督，将辽东、宣大、山西诸镇兵以往，而
命国祯监其军。国祯使间绐东旸、朝承恩互相杀以
降，贳其罪。”三人内猜疑，东旸遂先诱杀承恩党文秀。
承恩亦与其党周国柱诱《东旸朝》杀之，尽悬《东旸朝》
《文秀》首城上，开门降。如松率兵围拜家，拜仓皇缢，自
焚死，而俘承恩献京师。帝御门受贺，诏磔承恩于市。
论功，擢国祯太仆少卿。逾年，迁右佥都御史，巡抚大
同。久之，迁兵部右侍郎，总督宣、大、山西军务。在镇三
年。父丧归，未起而卒。赠右都御史。